CELEX: C2004/094/138
Language: el
Date: 2004-04-17 00:00:00
Title: Προσφυγή του Alex Milbert και 7 άλλων προσφευγόντων κατά της Επιτροπής των Ευρωπαϊκών Κοινοτήτων που ασκήθηκε στις 11 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/51
            
         Προσφυγή του Alex Milbert και 7 άλλων προσφευγόντων κατά της Επιτροπής των Ευρωπαϊκών Κοινοτήτων που ασκήθηκε στις 11 Φεβρουαρίου 2004
   (Υπόθεση Τ-47/04)
   (2004/C 94/138)
   Γλώσσα της διαδικασίας: η γαλλική
   Ο Alex Milbert και 7 άλλοι προσφεύγοντες, κάτοικοι Λουξεμβούργου και Βελγίου, εκπροσωπούμενοι από τους Gilles Bounéou και Frédéric Frabetti, δικηγόρους, με τόπο επιδόσεων στο Λουξεμβούργο, άσκησαν στις 11 Φεβρουαρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την αξιολόγηση για το 2001-2002 όσον αφορά τους προσφεύγοντες·
            
         
               —
            
            
               επικουρικώς, να ακυρώσει την έκθεση εξελίξεως της σταδιοδρομίας (REC/CDR) των προσφευγόντων για την περίοδο 1.7.2001 - 31.12.2002·
            
         
               —
            
            
               να αποφανθεί επί των εξόδων, δικαστικών δαπανών και αμοιβών και να καταδικάσει την Επιτροπή των Ευρωπαϊκών Κοινοτήτων στην πληρωμή τους.
            
         Ισχυρισμοί και κύρια επιχειρήματα:
   Προς στήριξη της προσφυγής τους, οι προσφεύγοντες επικαλούνται παράβαση των άρθρων 26 και 43 του ΚΥΚ, των γενικών εκτελεστικών διατάξεων του άρθρου 43 του ΚΥΚ, του οδηγού αξιολογήσεως και του ειδικού οδηγού αξιολογήσεως του προσωπικού (2001-2002).
   Επικαλούνται επίσης παραβίαση των αρχών της απαγορεύσεως των διακρίσεων, της απαγορεύσεως των αυθαίρετων ενεργειών, της υποχρεώσεως αιτιολογίας, κατάχρηση εξουσίας, παραβίαση της αρχής της προστασίας της δικαιολογημένης εμπιστοσύνης και παράβαση του κανόνα «patere legem quam ipse fecisti», καθώς και παράβαση του καθήκοντος αρωγής.